Зърнеста масловка
Зърнестата масловка (Suillus granulatus) е вид базидиева гъба от семейство масловкови (Suillaceae). Тя е една от най-масово събираните горски ядивни гъби в България.

Идентификация 
Тръбичките на млади и свежи плодни тела изпускат течност наподобяваща мляко. Горната част на гуглата е червеникаво-кафява и слузеста (но не лепкава) рано сутрин и в дъждовно време. Месото е жълтеникаво и мирише приятно. Стъблото е равномерно и лисва пръстенче. Споровият прашец е кафяв. Диаметърът на гуглата обикновено достига 10 сантиметра а височината 8 сантиметра. Расте главно в трева близо до бор. Сбърква се най-редовно с идентично ядливата обикновена масловка (S. luteus).

Консумация 
Консумира се свежа или след сушене, като манатарка. Кожицата се обелва преди готвене, защото слузта може да причини хранително разстройство.

Синоними 
 Boletus granulatus L., Sp. Plantarum: 1177 (1753)
 Boletus granulatus var. lactifluus (Pers.) J. Blum, Bull. trimest. Soc. mycol. Fr. 81: 484 (1965)
 Boletus lactifluus (Pers.) J. Blum, Bull. trimest. Soc. mycol. Fr. 85: 43 (1969)
 Boletus lactifluus Sowerby, Coloured figures of English Fungi or Mushrooms (London) 3: tab. 420 (top) (1809)
 Boletus lactifluus With., Bot. arr. veg. Gr. Brit. 4: 320 (1796)
 Ixocomus granulatus (L.) Quél., Fl. Mycol. France (Paris): 412 (1888)
 Leccinum lactifluum (With.) Gray, Nat. Arr. Brit. Pl. (London) 1: 647 (1821)
 Suillus lactifluus (With.) A.H. Sm. & Thiers, Michigan Bot. 7: 16 (1968)

Източници 

  Синоними на Suillus granulatus 

Масловкови
Ядливи гъби